Brøt taushetsplikten og brukte politiopplysninger i privat krangel.

En kvinne ansatt i Sør-Vest politidistrikt er tatt for å ha søkt og delt informasjon fra politiets registre.

Det er Spesialenheten for politisaker som har etterforsket saken mot kvinnen. Nå er hun ilagt en bot på 15.000 kroner og har vedtatt boten.

– Spesialenheten innhentet opplysning om at B (kvinnen, jour. anm.) hadde søkt på A i et politiregister uten at det var tjenstlig grunn for det. Tre vitner opplyste videre at B hadde gitt dem opplysninger om A som måtte være taushetsbelagte. l avhør bekreftet B å ha søkt på A, og deretter gitt de tre vitnene taushetsbelagt informasjon, skriver Spesialenheten i sitt sammendrag.

Etter hva Nettavisen erfarer skal søkene være gjennomført på grunn av en privat uoverensstemmelse, og kvinnen skal ha brukt opplysningene i konflikten.

Les også: Full politimann truet taxisjåfør

Kvinnen skal ha søkt på en person som er omhandlet i det såkalte Datasystemet for utlendings- og flyktningsaker – DUF. Hun skal være sivilt ansatt som saksbehandler i politiet.

Her kan du tipse Nettavisens journalist på E-post, eller ring 977 77 100. Vi kan legge til rette for kryptert kommunikasjon dersom ønskelig.